**মহীশূর চন্দন তেল** ভারতের কর্ণাটকের মহীশূর জেলায় সান্টালাম অ্যালবামের বিভিন্ন ধরনের চন্দন গাছ (যা "রাজকীয় গাছ" নামেও পরিচিত) থেকে প্রাপ্ত একটি ট্রেডমার্কযুক্ত সুগন্ধি তেল । গাছের প্রজাতিগুলি বিশ্বের সেরা জাতগুলির মধ্যে একটি বলে মনে করা হয়।

ইতিহাস
------

প্রথমদিকে ভারতে অপরিশোধিত পদ্ধতিতে চন্দন কাঠের তেল উত্তোলন করা হত। প্রথম বিশ্বযুদ্ধের আগে, মহীশূর জেলা থেকে চন্দন কাঠ জার্মানিতে নিস্তৃত করে সেখানে বিক্রি করা হয়েছিল। তবে, ১৯১৪ সালে যখন প্রথম বিশ্বযুদ্ধ শুরু হয়েছিল, তখন উত্তোলনের এই রুটটি বন্ধ করে দিতে হয়, যার ফলে রাজস্বের ক্ষতি হয়। এই বাজার বন্ধ হয়ে যাওয়ায় তৎকালীন মহীশূর সরকার রাজ্যের শিল্প অধিকর্তা আলফ্রেড চ্যাটারটনকে তৈল পরিশোধন উন্নতির জন্য নিযুক্ত করেন। আলফ্রেড চ্যাটারটন অধ্যাপক জে. জে. সাডবোরো এবং হার্বার্ট এডমেস্টন ওয়াটসন, এ দুজনের সাহায্য প্রার্থী হন৷ উভয়ের সহায়তার ভারতে প্রথম ভারতীয় বিজ্ঞান সংস্থা প্রতিষ্ঠানে চন্দন তেল পরিশোধিত হয়৷ পরিসংখ্যান অনুযায়ী ১৯৭৭ সালে মহীশূর জেলায় প্রায় ৮৫,০০০ চন্দন গাছ ছিল, এবং ১৯৮৫-৮৬ এর সময়কালে উৎপাদন ছিল প্রায় ২০,০০০ কেজি (৪৪,০০০ পাউন্ড) কাঁচা চন্দন৷ ১৯১৬-১৭ সালে মহীশূর সরকার চন্দন তেল পরিশোধন সরকারিভাবে মান্যতা দেয়৷ অর্থনীতিতে এর গুরুত্ব রক্ষার জন্য, সরকারী গেজেটিয়ারের মতে, সরকার বিশেষ আইন ও বিধি প্রবর্তন করেছিল। পূর্ববর্তী মহীশূর রাজ্যে (স্বাধীনতার পর থেকে কর্ণাটকের একটি অংশ),মহীশূর চন্দন ছিল রাজ্য সরকার নিয়ন্ত্রিত একটি "রাজকীয় গাছ"৷

এই তেল বাণিজ্য সম্পর্কিত বৌদ্ধিক সম্পত্তি অধিকার (বা ট্রিপস) চুক্তির ভৌগোলিক স্বীকৃৃৃতির অধীনে সুরক্ষার জন্য নিবন্ধিত হয়েছে। ২০০৬ সালে, এটি পেটেন্টস ডিজাইনস এবং ট্রেডমার্কের নিয়ন্ত্রক জেনারেল দ্বারা নিবন্ধকরণের দ্বারা ভারত সরকারের জিআই আইন ১৯৯৯ এর অধীনে "মহীশূর স্যান্ডালউড অয়েল" হিসাবে তালিকাভুক্ত হয়েছিল।

ব্যবহার
-------

তেল নিষ্কাশনের জন্য চন্দন কাঠের কান্ডের বাইরের অংশ বা হার্ড উড এবং গাছের শিকড় ব্যবহার করা হয়ে থাকে।

তেলটি সাবান, ধূপ, সুগন্ধি এবং প্রসাধনী তৈরিতে ব্যবহৃত হয়; এটি ধর্মীয় আচার, ত্বক এবং চুলের চিকিৎসা এবং ওষুধগুলিতেও বেশ কয়েকটি ব্যবহার করে। চন্দন কাঠের তেল বিভিন্ন ধরনের রয়েছে, এর মধ্যে ১৯৩৮ সালে মহীশূর চন্দন তেল সেরা হিসাবে বিবেচিত হয়। ১৯৯৬ সালে বিশ্বের চন্দন উত্পাদনের ৭০% ছিল মহীশূরে উৎপাদিত চন্দনের তেল। এটি বিশ্বের অনেক জনপ্রিয় পারফিউমের সংমিশ্রণে "ব্লেন্ডার ফিক্সেটিভ" হিসাবে ব্যবহৃত হয়। ১৯৪২ সালের রাসায়নিক পরীক্ষা অনুসারে এই তেলে ছিল ন্যূনতম ৯০% স্যান্টালল যা অন্য কোথাও উৎপাদিত চন্দন কাঠের তেলের সাথে মানের তুলনার মূল্যায়নে শ্রেষ্ঠ।

স্বামী বিবেকানন্দের মতে, মহীশূরের স্বীকৃৃতি চন্দন কাঠ দিয়ে, যা পূর্ব গোলার্ধের বিশেষত ভারতের ধর্মীয়, সামাজিক এবং আনুষ্ঠানিক জীবনের অবিচ্ছেদ্য অংশ। বিবেকানন্দ বলেছিলেন, "এই কাঠের সুদীর্ঘ সুগন্ধি সত্যই বলা যেতে পারে যে এটি বিশ্বকে জয় করেছিল"।

চন্দন গাছের হার্টউড পোকামাকড় দ্বারা প্রভাবিত না হওয়ায় ভারতে আসবাবপত্র এবং মন্দিরের কাঠামো তৈরিতে এর ব্যবহার রয়েছে। এর তেলকে অ্যাফ্রোডিসিয়াক হিসাবে বিবেচনা করা হয়, কারণ এর সুগন্ধ পুরুষ হরমোন অ্যান্ড্রোস্টেরনের সাথে মিল রয়েছে। আয়ুর্বেদিক ওষুধে, চন্দন কাঠ মূত্রনালীর সংক্রমণ, প্রোস্টেট কর্মহীনতা, ডায়রিয়া, কানের ব্যথা এবং ফুসফুসের সংক্রমণের বিরুদ্ধে লড়াই করতে ব্যবহৃত হয়। চিরাচরিত চীনা ওষুধের চর্চাকারীরা কলেরা, গনোরিয়া এবং পেটের ব্যথার চিকিৎসার জন্য এটি ব্যবহার করে।

তথ্যসূত্র
---------

1. 1 2 3  "Demise of sandalwood"। *Times of India*। ২৯ ফেব্রুয়ারি ২০১২। সংগ্রহের তারিখ ২৬ জানুয়ারি ২০১৬।
2. ↑  Pitman 2004, পৃ. 290।
3. 1 2  Natarajan, K.R. (১৯২৮)। "Mysore Sandalwood-Oil Factories"। **6** (4)। Chem. Eng. News: 6। ডিওআই:10.1021/cen-v006n004.p006 (নিষ্ক্রিয় ১৪ জানুয়ারি ২০২১)। সংগ্রহের তারিখ ২৬ জানুয়ারি ২০১৬।
4. ↑  "*Mysore Sandal Soap : A Maharaja's Gift*"। *Live India History*। ২ নভেম্বর ২০২০। ১০ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০২১।
5. 1 2  (India) 1988, পৃ. 1071।
6. ↑  "28 Products Registered As Geographical Indications"। Ministry of Commerce and Industry। ৯ নভেম্বর ২০০৬। ৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৬।
7. ↑  Dept 1938, পৃ. 58।
8. ↑  Rangarajan 1996, পৃ. 240।
9. ↑  Merrin 1942, পৃ. 121।
10. ↑  Vivekananda 1943, পৃ. 21।
11. ↑  Wilson 2002, পৃ. 120।

আরও দেখুন
---------

* নেভালগুন্ড ডুরিস
* কুরগ কমলা
* উদুপি মট্টু গুললা
* বাইদগি মরিচ
* ধরওয়াদ পেধা
* মহীশূর পাক
* মহীশূর সিল্ক

পাদটীকা
-------

* Dept, Mysore. Information (১৯৩৮)। *Handbook*। The University of Michigan।
* (India), Karnataka (১৯৮৮)। *Karnataka State Gazetteer: Mysore*। Director of Print, Stationery and Publications at the Government Press।
* Merrin, Archibald C. (১৯৪২)। *The Perfumery and Essential Oil Record Year Book & Diary*। G. Street & Co.।
* Pitman, Vicki (২০০৪)। *Aromatherapy: A Practical Approach*। Nelson Thornes। আইএসবিএন 978-0-7487-7346-6।
* Rangarajan, S. (২২ মার্চ ১৯৯৬)। *Frontline*। Kasturi & Sons।
* Vivekananda, Swami (১৯৪৩)। *Awakened India*। Swami Smaranananda।
* Wilson, Roberta (২০০২)। *Aromatherapy: Essential Oils for Vibrant Health and Beauty*। Penguin। আইএসবিএন 978-1-58333-130-9।